**Makett Építő Napközis Tábor**

A **Kápolnásnyéki Makettezők Baráti** Köre a Kápolnásnyéki Református Egyházközség és Kápolnásnyék Önkormányzata támogatásával **Makett Építő Napközis Tábort** hirdet **10-18 éves gyermekek és ifjak részére**, ahol tartalmas szabadidő eltöltés mellett ismerkedhetnek meg a műanyag makett-építés alapjaival.

A részvételi létszám maximum 30 fő, a jelentkezés sorrendjében.

**A tábor 2012. július 16-tól (hétfő) 2011. július 20-ig (péntek) tart, térítési díj nincs!**

**Táborvezető: Pap György**

**Helyszín:** A református gyülekezeti terem, /régi református iskola/ a református templom mellett.

A résztvevők számára menüétkezést tudunk biztosítani, térítés ellenében, kb. 850 Ft/ebéd áron.

Esetleges tízórai, uzsonna, ásványvíz stb. biztosítása a szülők feladata.

Az ebéd befizetése naponta, a táborba érkezéskor esedékes.

A tábor biztosítja a makett építéshez szükséges szerszámokat, festékeket, eszközöket, a résztvevőnek csak a megépítendő makettről (harcjármű, repülőgép, polgári jármű stb.) kell gondoskodnia. (a makett megvásárlása előtt, szükség esetén a tábor vezetője tanácsot ad a megvásárolandó készlettel kapcsolatban)

A táborba a beérkezés minden nap **07,30** és **08,00** közt, a napi program vége **17,00**-kor.

**Program:**

Naponta ismétlődő rendszerességgel: ismerkedés a makett építés alapjaival (előadás neves makett építők bevonásával), makett építés, ebéd, játék a templomkertben, makett építés.

**Pénteken a tábor zárásaként 15,00-tól 18,00-ig kiállítás az elkészült művekből a helyszínen, melyre szeretettel meghívjuk a tábor résztvevőinek szüleit, hozzátartozóit és minden kedves érdeklődőt!**

**Jelentkezés és felvilágosítás:**

**Pap György +36 30 863 31 43**